**EXPUNERE DE MOTIVE**

|  |
| --- |
| **Secțiunea 1****Titlul proiectului de act normativ****Lege** **pentru instituirea unor măsuri referitoare la arhiva fostei Direcții Generale de Protecție și Anticorupție din subordinea Ministerului Justiției și arhiva fostei Direcții Generale a Penitenciarelor** |
| **Secțiunea a 2-a****Motivul emiterii actului normativ** |
| **1. Descrierea situației actuale** | Potrivit Hotărârii Guvernului nr. 127/2006, în termen de 90 de zile de la data intrării sale în vigoare, Direcția Generală de Protecție și Anticorupție (în continuare, S.I.P.A./D.G.P.A.) se desființa și, în același termen, o comisie specială constituită prin ordin al ministrului justiției urma să inventarieze și să preia arhivele și documentele în lucru aparținând D.G.P.A. care urmau a fi ulterior predate, potrivit ordinului ministrului justiției, cu avizul conform al Consiliului Suprem de Apărare a Țării, către Arhivele Naționale și către instituțiile din sistemul de apărare, siguranță națională și ordine publică, prin protocoale încheiate între aceste instituții și Ministerul Justiției.Prin Hotărârea Guvernului nr. 586/2006 pentru prorogarea termenului prevăzut la art. 1 din Hotărârea Guvernului nr. 127/2006 privind desființarea Direcției Generale de Protecție și Anticorupție din subordinea Ministerului Justiției, publicată în Monitorul Oficial al României, Partea I, nr. 395 din 8 mai 2006, termenul de 90 de zile prevăzut de Hotărârea Guvernului nr. 127/2006 a fost prorogat până la data de 30 iunie 2006, iar la expirarea acestui nou termen nu a mai fost emis, în termen legal, un alt act normativ de prorogare a termenului prevăzut de Hotărârea Guvernului nr. 127/2006.Întrucât arhivafostei D.G.P.A. se afla sigilată și fără posibilitatea de fi inventariată și/sau consultată în lipsa unui temei legal distinct, a fost adoptată Hotărârea Guvernului nr. 410/2017 privind unele măsuri referitoare la arhiva fostei Direcții Generale de Protecție și Anticorupție, publicată în Monitorul Oficial al României, Partea I, nr. 429 din 9 iunie 2017, care prevedea înființarea Comisiei pentru inventarierea și predarea documentelor din arhiva fostei D.G.P.A. (în continuare, Comisia), organism consultativ, fără personalitate juridică.Potrivit dispozițiilor art. 1 alin. (2) din Hotărârea Guvernului nr. 410/2017, Comisia avea ca atribuții inventarierea cu celeritate a documentelor din arhiva D.G.P.A. și predarea, potrivit specificului acestora, instituțiilor competente cu gestionarea acestora, precum și formularea de propuneri structurii de securitate din cadrul Ministerului Justiției privind clasificarea, declasificarea, trecerea la un alt nivel de clasificare sau de secretizare a documentelor inventariate, respectiv distrugerea acestora, conform dispozițiilor legale. Potrivit dispozițiilor art. 9 alin. (2) din Hotărârea Guvernului nr. 410/2017, Comisia avea ca sarcină finalizarea activităților specificeîn termen de cel mult 3 ani de la intrarea în vigoarea acesteia, termen care s-a împlinit la data de 9 iunie 2020.Având în vedere că termenul de 3 ani prevăzut la art. 9 alin. (2) din Hotărârea Guvernului nr. 410/2017 s-a împlinit la data de 9 iunie 2020, în absența finalizării activității Comisiei și fără ca arhiva să fi fost inventariată în integralitatea ei și predată vreunei instituții în vederea păstrării, potrivit legii, situația arhivei fostei D.G.P.A. a devenit similară celei anterioare emiterii Hotărârii Guvernului nr. 410/2017. De asemenea, în ceea ce privește fosta Direcție Generală a Penitenciarelor (în continuare, fosta D.G.P. - instituție publică aflată în subordinea Ministerului Afacerilor Interne până la data de 14 ianuarie 1991 când a intrat în vigoare Legea nr. 21/1990 pentru trecerea Direcției Generale a Penitenciarelor din cadrul Ministerului de Interne în subordinea Ministerului Justiției), aceasta a fost reorganizată în Administrația Națională a Penitenciarelor prin Legea nr. 293/2004 privind Statutul funcționarilor publici cu statut special din Administrația Națională a Penitenciarelor (republicată în Monitorul Oficial al României, Partea I, nr. 264 din 10 aprilie 2014, cu modificările și completările ulterioare, în prezent abrogată prin Legea nr. 145/2019 privind statutul polițiștilor de penitenciare, publicată în Monitorul Oficial al României, Partea I, nr. 631 din 30 iulie 2019, cu modificările și completările ulterioare). Actele emise de fosta D.G.P. au fost păstrate fie în arhiva sa, fie în arhiva instituției supraordonate, pentru ca ulterior, arhiva să fie preluată de către succesoarea Administrația Națională a Penitenciarelor. Întrucât la acea vreme s-a apreciat că informațiile conținute de documentele emise de D.G.P. până în anul 1990 ori de Ministerul de Interne referitor la activitatea D.G.P. pot periclita securitatea națională, apărarea țării, ordinea publică ori interesele persoanelor, majoritatea acestor documente au fost clasificate, accesul la acestea fiind, în mod evident, restricționat. De-a lungul timpului, informații din această arhivă au fost solicitate, în mod sporadic, atât în interes istoric, cât și judiciar, fără a exista o abordare unitară, fermă, de organizare corespunzătoare a acesteia și, mai ales, de deschidere a acesteia pentru specialiști în domeniile lor de activitate. Majoritatea documentelor din arhiva fostei D.G.P. este alcătuită din documente anterioare anului 1990, respectiv cele emise în timpul regimului comunist și care, implicit, vizau închisorile comuniste și tratamentul aplicat persoanelor private de libertate custodiate în unitățile penitenciare de la acea vreme, mai ales deținuților politici și unora dintre cei condamnați la pedepse mari cu închisoare pentru săvârșirea unor infracțiuni grave. De asemenea, arhiva fostei D.G.P. mai cuprinde și informații referitoare la viața și mediul carceral, condițiile de detenție ori experimentele de reeducare a persoanelor private de libertate. Prin urmare, arhiva fostei D.G.P. cuprinde aspecte de o incontestabilă valoare istorică care trebuie să fie accesibile atât publicului, cât și istoricilor pentru o largă cunoaștere a ceea ce a reprezentat executarea unei pedepse privative de libertate în perioada anterioară anului 1989. |
| **2. Schimbări preconizate** | Având în vedere aspectele anterior menționate, apare ca necesară reglementarea unui nou cadru legal care să stabilească, de principiu, modalitățile concrete cu privire la inventarierea, gestionarea și păstrarea documentelor cuprinse în arhiva S.I.P.A./D.G.P.A., precum și a celor din arhiva fostei D.G.P. (cu relevanță istorică) care vor fi inventariate și predate Consiliului Național pentru Studierea Arhivelor Securității, pentru asigurarea conservării arhivistice a documentelor respective.Astfel, proiectul de lege are ca obiectiv instituirea unei noi reglementări care să constituie temei legal pentru înființarea a două comisii, respectiv Comisia pentru inventarierea și predarea documentelor din arhiva fostei S.I.P.A./D.G.P.A. și Comisia pentru inventarierea și predarea documentelor din arhiva fostei D.G.P. care vor beneficia de o componență, atribuții și competențe legale clar definite. Aceste comisii vor funcționa pe o durată de 1 an de la intrarea în vigoare a legii și vor fi alcătuite din echipe mixte formate -în cazul Comisiei S.I.P.A./D.G.P.A.- din reprezentanți al Ministerului Justiției, Administrației Naționale a Penitenciarelor, Consiliului Național pentru Studierea Arhivelor Securității, iar în cazul Comisiei D.G.P. și din reprezentanți ai Arhivelor Naționale Române. Totodată, proiectul de lege mai prevede că activitățile desfășurate de Comisia S.I.P.A./D.G.P.A. și Comisia D.G.P. se vor desfășura cu respectarea legislației naționale și europene privind protecția și prelucrarea datelor cu caracter personal, a prevederilor Legii nr. 363/2018 privind protecția persoanelor fizice referitor la prelucrarea datelor cu caracter personal de către autoritățile competente în scopul prevenirii, descoperirii, cercetării, urmăririi penale și combaterii infracțiunilor sau al executării pedepselor, măsurilor educative și de siguranță, precum și privind libera circulație a acestor date, ale Legii Arhivelor Naționale nr. 16/1996, republicată, cu modificările și completările ulterioare, precum și ale Legii nr. 182/2002 privind protecția informațiilor clasificate, cu modificările și completările ulterioare, și a celorlalte reglementări în materia prelucrării informațiilor clasificate.Demersul privitor la arhiva S.I.P.A./D.G.P.A. este întemeiată pe necesitatea clarificării custodiei și, respectiv, reglementarea accesului la aceasta, iar demersul referitor la arhiva D.G.P. se justifică prin necesitatea de a contribui la cercetarea științifică și asigurării memoriei colective cu privire la aspectele istorice (desfășurarea vieții persoanelor private de libertate în cadrul închisorilor comuniste) și a minimei reparații istorice pentru victimele regimului comunist (în măsura posibilului sau a fiabilității și conservării documentelor istorice având în vedere degradarea inerentă prin simpla trecere a timpului). Acest demers se justifică cu atât mai mult cu cât evenimentele din ultima perioadă referitoare la procesele penale împotriva celor care au aplicat tratamente inumane și degradante persoanelor deținute în penitenciarele românești au arătat că înfăptuirea actului de justiție se confruntă cu reale dificultăți privind accesul la informațiile din arhiva fostei D.G.P. Pe cale de consecință, prezentul demers legislativ poate avea drept consecință și îmbunătățirea actului de justiție.  |
| 3. Alte informații |  |
| **Secțiunea a 3-a****Impactul socioeconomic al proiectului de act normativ** |
| 1.Impactul macroeconomic | Nu este cazul. |
| 11. Impactul asupra mediului concurențial și domeniului ajutoarelor de stat | Nu este cazul. |
| 2. Impactul asupra mediului de afaceri | Nu este cazul. |
| 3. Impactul social | Nu este cazul. |
| 4. Impactul asupra mediului | Nu este cazul. |
| 5. Alte informații | Nu este cazul. |
| **Secțiunea a 4-a****Impactul financiar asupra bugetului general consolidat, atât pe termen scurt, pentru anul curent, cât și pe termen lung (pe 5 ani)** |
| Indicatori | Anul curent | Următorii 4 ani | Media pe 5 ani |
| 1 | 2 | 3 | 4 | 5 | 6 | 7 |
| 1. Modificări ale veniturilor bugetare, plus/minus din care:a) buget de stat, din acesta:(i) impozit pe profit;(ii) impozit pe venit b) bugete locale,(i) impozit pe profitc) bugetul asigurărilor sociale de stat (i) contribuții de asigurări | Nu este cazul. |  |  |  |  |  |
| 2. Modificări ale cheltuielilor bugetare, plus/minus, din care | Nu este cazul. |  |  |  |  |  |
| a) buget de stat, din acesta: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugete locale |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| c) bugetul asigurărilor sociale de stat: |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| 3. Impact financiar, plus/minus, din care: | Nu este cazul. |  |  |  |  |  |
| a) buget de stat |  |  |  |  |  |  |
| (i) cheltuieli de personal |  |  |  |  |  |  |
| (ii) bunuri și servicii |  |  |  |  |  |  |
| b) bugetele locale |  |  |  |  |  |  |
| 4. Propuneri pentru acoperirea creșterii bugetare |  |  |  |  |  |  |
| 5. Propuneri pentru a compensa reducerea veniturilor bugetare |  |  |  |  |  |  |
| 6. Calcule detaliate privind fundamentarea modificării veniturilor și/sau cheltuielilor bugetare |  |
| 7. Alte informații | Nu este cazul. |
| **Secțiunea a 5-a****Efectele proiectului de act normativ asupra legislației în vigoare** |
| 1. Măsuri normative necesare pentru aplicarea prevederilor proiectului de act normativ:a) acte normative în vigoare ce vor fi modificate sau abrogate, ca urmare a intrării în vigoare a proiectului de act normativ;    b) acte normative ce urmează a fi elaborate în vederea implementării noilor dispoziții | Nu este cazul.  |
| 11. Compatibilitatea proiectului de act normativ cu legislația în domeniul achizițiilor publice | Nu este cazul. |
| 2. Conformitatea proiectului de act normativ cu legislația comunitară în cazul proiectelor ce transpun prevederi comunitare  | Nu este cazul. |
| 3. Măsuri normative necesare aplicării directe a actelor normative comunitare   | Nu este cazul. |
| 4. Hotărâri ale Curții de Justiție a Uniunii Europene |  |
| 5. Alte acte normative și/sau documente internaționale din care decurg angajamente |  |
| 6. Alte informații | Nu este cazul. |
| **Secțiunea a 6-a****Consultările efectuate în vederea elaborării proiectului de act normativ** |
| 1. Informații privind procesul de consultare cu organizații neguvernamentale, institute de cercetare și alte organisme implicate
 | Proiectul de Lege a fost supus dezbaterii publice prin afișare pe site-ul Ministerului Justiției. |
| 2. Fundamentarea alegerii organizațiilor cu care a avut loc consultarea, precum și a modului în care activitatea acestor organizații este legată de proiectul actului normativ | Nu este cazul. |
| 3. Consultările organizate cu autoritățile administrației publice locale, în situația în care proiectul de act normativ are ca obiect activități ale acestor autorități, în condițiile Hotărârii Guvernului nr.521/2005 privind procedura de consultare a structurilor asociative ale autorităților administrației publice locale la elaborarea proiectelor de acte normative | Nu este cazul. |
| 4. Consultările desfășurate în cadrul consiliilor interministeriale, în conformitate cu prevederile Hotărârii Guvernului nr. 750/2005 privind constituirea consiliilor interministeriale permanente | Nu este cazul. |
| 5. Informații privind avizarea de către:a) Consiliul Legislativb) Consiliul Suprem de Apărare a Țăriic) Consiliul Economic și Sociald) Consiliul Concurențeie) Curtea de Conturi | Proiectul necesită avizul Consiliului Legislativ.  |
| 6. Alte informații | Nu este cazul. |
| **Secțiunea a 7-a****Activități de informare publică privind elaborarea și implementarea proiectului de act normativ** |
| 1. Informarea societății civile cu privire la necesitatea elaborării proiectului de act normativ
 | Proiectul de Lege a fost supus dezbaterii publice prin afișare pe site-ul Ministerului Justiției |
| 2. Informarea societății civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice | Nu este cazul. |
| 3. Alte informații | Nu este cazul. |
| **Secțiunea a 8-a****Măsuri de implementare** |
| 1. Măsurile de punere în aplicare a proiectului de act normativ de către autoritățile administrației publice centrale și/sau locale – înființarea unor noi organisme sau extinderea competențelor instituțiilor existente |  |
| 2. Alte informații | Nu este cazul. |

Față de cele prezentate, a fost elaborat prezentul proiect de **Lege pentru instituirea unor măsuri referitoare la arhiva fostei Direcții Generale de Protecție și Anticorupție din subordinea Ministerului Justiției și arhiva fostei Direcții Generale a Penitenciarelor,** pe care îl supunem Guvernului spre adoptare.

**Cătălin-Marian PREDOIU**

**MINISTRUL JUSTIȚIEI**